מייקל ג'ורדן אמר פעם,
"אני לא יודע אם אני עף או לא.
אני יודע שכשאני באויר
לפעמים אני מרגיש כאילו אני לא צריך אף פעם לרדת."
אבל תודות לאייזיק ניוטון,
אנחנו יודעים שמה שעולה חייב לבסוף לרדת.
למעשה, המגבלה האנושית על משטח חלק לזמן אויר,
או הזמן מהרגע שהרגליים שלכם עוזבות את הקרקע לרגע שהן נוגעות בה שוב,
זה רק בערך שניה,
וכן, זה כולל אפילו את הוד אווירותו,
שההטבעה המפורסמת שלו מקו הזריקה החופשית
חושבה כ 0.92 שניות.
וכמובן, כבידה היא מה שהופך את זה לכל כך קשה להשאר באויר זמן רב יותר.
כבידת כדור הארץ מושכת את כל העצמים הקרובים לכוון פני הפלנטה,
מאיצה אותם ב 9.8 מטר בשניה בריבוע.
ברגע שאתם קופצים, הכבידה כבר מושכת אתכם חזרה למטה.
כשמשתמשים במה שאנחנו יודעים על כבידה,
אנחנו יכולים לנסח נוסחה די פשוטה שמדמה זמן אויר.
המשוואה הזו אומרת שהגובה של עצם נופל מעל פני השטח
שווה לגובה ההתחלתי מפני השטח פלוס המהירות ההתחלתית שלו
כפול כמה שניות הוא היה באויר,
ועוד חצי מההאצה הכבידתית
כפול הריבוע של מספר השניות באויר.
עכשיו אנחנו יכולים להשתמש במשוואה הזו כדי למדל את הטבעת הזריקה החופשית של מייקל.
נגיד שמייקל, כמו שהוא עושה, באפס מטר מעל פני הקרקע,
וקופץ על מהירות אנכית התחלתית של 4.51 מטר לשניה.
בואו נראה מה קורה אם אנחנו ממדלים את המשוואה הזו על גריד קואורדינטות.
מאחר והמשוואה היא ריבועית,
ליחס בין הגובה והזמן שנמצאים באויר
יש צורה של פרבולה.
אז מה זה אומר לנו על ההטבעה של מייקל ג'ורדן?
ובכן, השיפוע של הפרבולה מראה לנו את הגובה המקסימלי שלו מעל הקרקע
ב 1.038 מטר,
והחיתוכים עם ציר ה X מספרים לנו מתי הוא עלה
ומתי הוא נחת, עם ההבדל שהוא זמן האויר.
נראה שכבידת כדור הארץ הופכת את זה לדי קשה
אפילו למייקל לקבל קצת זמן אויר טוב.
אבל מה אם הוא היה משחק משחק חוץ במקום אחר, מקום מרוחק?
ובכן, התאוצה הכבידתית על השכן הפלנטרי הקרוב ביותר שלנו, נוגה,
ב 8.87 מטר לשניה בריבוע, די דומה לכדור הארץ.
אם מייקל היה קופץ פה עם אותו כוח כמו שהוא קפץ בכדור הארץ,
הוא היה מסוגל להגיע יותר ממטר מעל פני הקרקע,
מה שיתן לו זמן אויר של מעט יותר משניה.
התחרות על צדק עם הכבידה שלו
של 24.92 מטר לשניה בריבוע תהיה הרבה פחות מבדרת.
פה, מייקל לא היה עולה לגובה של אפילו חצי מטר מעל פני הקרקע,
וישאר באויר רק 0.41 שניות.
אבל משחק על הירח יהיה די מרהיב.
מייקל יוכל לקפוץ ממרחק של יותר מחצי מגרש,
קופץ לגובה של יותר משישה מטר,
וזמן האויר שלו של יותר מחמש וחצי שניות,
יהיה ארוך מספיק כדי שכל אחד יאמין שהוא יכול לעוף.